《题南山卷二首 其一》
明代·廖希颜

上党诸峰紫气通，迤南山色绕王宫。关城万井黄河壮，台阁三秋白露中。

长日琴樽歌有杞，往时圭璧忆分桐。最怜深谷岩前桂，信拂贤王殿上风。

作者简介：明湖广茶陵人，字叔愚。嘉靖十一年进士。授高安知县，有异政。升工部主事，历山西提学副使，讲学河汾书院。官至浙江按察使。